Mahimong Magmalipayon ang Imong Pamilya
Mahimong Magmalipayon ang Imong Pamilya Niining lisod nga panahon diin daghag problema ang mga magtiayon ug pamilya, posible pa kahang magmalipayon ang pamilya? Dili kini sayon. Apan dunay makatabang nimo. Bisag dili kini kompletong manwal bahin sa kaminyoon, gihisgotan niini nga brosyur ang mga prinsipyo sa Bibliya ug praktikal nga mga sugyot. Kon sundon kini, magmalipayon gyod ang inyong pamilya. ˛ KAUNDAN SEKSIYON 1 Magpagiya sa Diyos Aron Magmalipayon ang Kaminyoon 2 Magmaunongon sa Usag Usa 3 Kon Unsaon Pagsulbad sa mga Problema 4 Kon Unsaon Pagbadyet sa Kuwarta 5 Paghupot ug Maayong Relasyon sa Imong Ginikanan ug Ugangan 6 Kon sa Unsang Paagi ang Anak Makausab sa Panagtiayon 7 Kon Unsaon Pagtudlo sa Imong Anak 8 Kon May Trahedya 9 Simbaha si Jehova Ingong Pamilya 2014 WATCH TOWER BIBLE AND TRACT SOCIETY OF PENNSYLVANIA Mga Magpapatik WATCHTOWER BIBLE AND TRACT SOCIETY OF NEW YORK, INC. Brooklyn, New York, U.S.A. Gipatik sa Abril 2014 Kini nga publikasyon dili baligya. Kini gipatik ingong bahin sa tibuok-kalibotang buluhaton sa pagtudlog Bibliya nga gisuportahan ug boluntaryong mga amot. Gawas kon ipaila, ang mga kinutlo sa Kasulatan maoy gikan sa Bag-ong Kalibotang Hubad sa Balaang Kasulatan. Your Family Can Be Happy Cebuano (hf-CV) Made in Japan Hinimo sa Japan PANID 3 6 9 12 15 18 22 26 29
Magpagiya sa Diyos Aron Magmalipayon ang Kaminyoon "Siya nga naglalang kanila sukad sa sinugdan nagbuhat kanila nga lalaki ug babaye." - Mateo 19:4 Si Jehova nga Diyos ang naghiusa sa unang magtiayon. Ang Bibliya nag-ingon nga gibuhat niya ang unang babaye ug "gidala siya ngadto sa lalaki." Sa kali- pay ni Adan siya nakaingon: "Kini sa kataposan bukog sa akong mga bukog ug unod sa akong unod." (Genesis 2:22, 23) Karon, gusto gihapon ni Jehova nga magmalipayon ang mga magtiayon. Inigkaminyo nimo, tingali maghunahuna ka nga pulos kalipay ang imong ma- sinati. Apan sa pagkatinuod, bisag nagkahigugmaay pag-ayo ang magtiayon, motungha gihapon ang mga problema. (1 Corinto 7:28) Niini nga brosyur, ma- kakat-on kag mga prinsipyo sa Bibliya nga kon ipadapat, magmalipayon ang imong kaminyoon ug pamilya. - Salmo 19:8-11. Jehova ang ngalan sa Diyos sumala sa Bibliya. S E K S I Y O N 1
1 TUMANA ANG PAPEL NGA GIHATAG NI JEHOVA KANIMO ANG GIINGON SA BIBLIYA: Ang bana mao ang ulo sa pa- milya. - Efeso 5:23. Kon ikaw usa ka bana, gidahom ni Jehova nga pang- gaon nimo ang imong asawa. (1 Pedro 3:7) Siya gihatag kanimo ingong katimbang, ug buot sa Diyos nga tratahon nimo siya nga may dignidad ug gugma. (Genesis 2:18) Angay nimo siyang higugmaon pag-ayo, nga andam una- hon ang iyang panginahanglan kay sa imoha. - Efeso 5: 25-29. UNSAY IMONG MAHIMO? Pangutan-a ang imong kapikas kon unsay imong pauswagon aron mahimo kang mas maa- yong bana o asawa. Paminaw pag-ayo, ug paningkamot nga mouswag Magmapailobon. Nagkinahang- lag panahon ang pagkat-on kon unsaon nga mapalipay ang usag usa Kon ikaw usa ka asawa, gidahom ni Jehova nga tahoron gyod nimo ang imong bana ug tabangan siya sa pagtu- man sa iyang papel. (1 Corinto 11:3; Efeso 5:33) Suportahi ang iyang mga desisyon ug tinuoray nga magpasakop niya. (Colosas 3:18) Sa pagbuhat niana, matahom ka sa mga mata sa imong bana ug kang Jehova. - 1 Pedro 3:1-6. 2 KONSIDERAHA ANG PAGBATI SA IMONG KAPIKAS ANG GIINGON SA BIBLIYA: Kinahanglang mahunahunaon ka sa kaayohan sa imong kapikas. (Filipos 2:3, 4) Trata- ha siya sa malumong paagi, kay gusto ni Jehova nga ang iyang mga alagad "magmalumo sa tanan." (2 Timoteo 2:24) Ang mga pulong nga 'wala hunahunaa samag mga dunggab sa espada, apan ang dila sa mga maalamon ma- kaayo.' Busa pag-amping sa imong sinultihan. (Proverbio 12:18) Ang espiritu ni Jehova motabang nimo nga mosulti nga may kalumo ug gugma. - Galacia 5:22, 23; Colosas 4:6. UNSAY IMONG MAHIMO? Sa dili pa hisgotan ang ser- yosong mga butang uban sa imong kapikas, pag-ampo nga magpabilin kang kalma ug andam maminaw Hunahunaag maayo ang imong isulti ug kon unsaon kana pagsulti 4
3 KONSULTAHA ANG USAG USA ANG GIINGON SA BIBLIYA: Pagkaminyo nimo, ikaw ug ang imong kapikas nahimong "usa ka unod." (Mateo 19:5) Apan duha gihapon mo ka indibiduwal ug usahay magka- lahi mog opinyon. Busa kinahanglan ninyong makat-onan kon unsaon nga magkauyon ang inyong hunahuna ug pagbati. (Filipos 2:2) Gikinahanglan ang panaghiusa di- hang mohimog mga desisyon. Matod sa Bibliya: "Kadtong nagkonsultahanay adunay kaalam." (Proverbio 13:10) Magpagiya sa mga prinsipyo sa Bibliya dihang kamo mohimog dagkong desisyon. - Proverbio 8:32, 33. MAGMAREALISTIKO UG MAGMAPOSITIBO Ayaw pagdahom nga ikaw o ang imong kapikas dili masa- yop. (Salmo 103:14; Santiago 3:2) Magpokus sa maayong mga kinaiya sa imong kapikas. Salig nga mosaler ang mga prinsipyo sa Bibliya, ug magpailob. (2 Timoteo 3:16) Gan- tihan ni Jehova ang imong mga paningkamot sa pagsu- nod sa iyang tambag, ug ang inyong panagtiayon mas molig-on matag tuig. - Galacia 6:9. UNSAY IMONG MAHIMO? Isulti sa imong kapikas ang imong gibati, dili lang ang mga impormasyon o opinyon Konsultaha ang imong kapikas sa dili pa modesisyon PANGUTAN-A ANG KAUGALINGON . . . Gibati ba sa akong kapikas nga gimahal nako siya labaw sa akong kaugalingon? Duna ba koy nahimo ka- rong adlawa aron ipaki- ta ang akong gugma ug pagtahod niya? 5
2 N O Y I S K E S Magmaunongon sa Usag Usa "Kon unsay gihiusa pagyugo sa Diyos ayaw ipabulag ni bisan kinsang tawo." - Marcos 10:9 Gisugo ta ni Jehova nga "magmaunongon." (Salmo 18:25) Importante kini ilabi- na sa inyong panagtiayon kay kon dili mo magmaunongon, mawala ang inyong pagsalig sa usag usa. Hinungdanon ang pagsalig aron molalom ang gugma. Daghang kaminyoon karon ang nabungkag tungod sa pagkadili-maunongon. Aron malikayan kana, kinahanglang determinado ka nga himoon kining duha ka butang.
1 HIMOANG PRAYORIDAD ANG INYONG PANAGTIAYON ANG GIINGON SA BIBLIYA: 'Tinoa ang mas hinungda- nong mga butang.' (Filipos 1:10) Ang inyong panagtiayon ang usa sa labing hinungdanong mga butang sa imong ki- nabuhi. Angay lang nga himoon kining prayoridad. UNSAY IMONG MAHIMO? Seguroa nga regular mong magkauban, nga ihatag kaniya ang imong bug-os nga aten- siyon Gusto ni Jehova nga hatagan nimog dakong pagtagad ang imong kapikas ug kauban mong 'magkalipay sa kina- buhi.' (Ecclesiastes 9:9, Ang Biblia, NCV) Gisugo ka niya nga dili pasagdan ang imong kapikas, ug pareho mong mangitag paagi nga mapalipay ang usag usa. (1 Corinto 10:24) Ipakita kaniya nga siya importante ug gipabilhan. Hunahunaa ang imong kapikas, dili lang ang kaugalingon 7
2 AMPINGI ANG IMONG KASINGKASING ANG GIINGON SA BIBLIYA: "Ang matag usa nga magpa- dayon sa pagtan-aw sa usa ka babaye aron sa pagbaton ug kaibog kaniya nakapanapaw na uban kaniya diha sa iyang kasingkasing." (Mateo 5:28) Kon ang usa magsigeg hunahuna ug imoral nga mga butang, sama ra siyag nag- luib sa iyang kapikas. Si Jehova miingon nga "ampingi ang imong kasingka- sing." (Proverbio 4:23; Jeremias 17:9) Aron mahimo kini, kinahanglang mag-amping ka sa imong tan-awon. (Mateo 5:29, 30) Sundoga si Job diha sa Bibliya kinsa nanumpa nga dili motan-aw nga may kaibog sa laing babaye. (Job 31:1) Magmadeterminado nga dili motan-aw ug bastos nga mga hulagway, salida, ug uban pa. Ug likayi gayod ang bisan unsang roman- tikong pagbati sa dili nimo kapikas. HIMOA ANG IMONG BAHIN Susiha nga matinud-anon ang imong kaugalingon, ug ilha ang imong mga kahuyangan. (Salmo 15:2) Ayawg kaulaw nga mangayog tabang. (Proverbio 1:5) Kon duna kay imo- ral nga mga hunahuna, padayon kanang sukli. Ayawg su- render. (Proverbio 24:16) Panalanginan ni Jehova ang imong mga paningkamot nga magmaunongon sa imong kapikas. 8 UNSAY IMONG MAHIMO? Ipakita sa uban nga maunongon gyod ka sa imong kapikas Hunahunaa ang bation sa imong kapikas. Hunonga dayon ang imong pagpakigsuod sa uban nga makapalagot niya PANGUTAN-A ANG KAUGALINGON . . . Unsay akong himoon aron mas daghan kog panahon para sa akong kapikas? Ang akong kapikas ba ang akong best friend?
Kon Unsaon Pagsulbad sa mga Problema "Batoni ang mainit nga gugma alang sa usag usa, kay ang gugma magatabon sa daghang sala." - 1 Pedro 4:8 Inigsugod sa inyong panagtiayon, motungha ang lainlaing problema kay mag- kalahi tingali mog hunahuna, pagbati, ug tinamdan sa kinabuhi. O kaha ang problema maggikan sa uban ug sa wala damhang panghitabo. Sayon ra ang pagbalewala sa problema, apan gitambagan ta sa Bibliya nga atubangon kini. (Mateo 5:23, 24) Kon imong sundon ang mga prinsipyo sa Bibliya, makita nimo ang kinamaayohang solusyon sa imong mga problema. S E K S I Y O N 3
1 HISGOTI ANG PROBLEMA ANG GIINGON SA BIBLIYA: "Adunay . . . panahon sa pag- sulti." (Ecclesiastes 3:1, 7) Seguroang makagahin kag pa- nahon nga estoryahan ang inyong problema. Isulti sa imong kapikas ang tinuod nimong gibati ug gihunahuna. Kanunayng 'isulti ang tinuod' sa imong kapikas. (Efeso 4:25) Bisag suko na kaayo ka, likayi nga mosingka. Ang kalma nga tubag makatabang nga dili mosangko sa away ang simpleng panag-estorya. - Proverbio 15:4; 26:20. Bisag dili mo magkasinabot, magpabiling kalma ug ayaw kalimti nga magpakitag gugma ug pagtahod sa imong kapikas. (Colosas 4:6) Paningkamoti nga sulbaron dayon ang problema, ug dili magbungolay. - Efeso 4:26. 10 UNSAY IMONG MAHIMO? Pagtakdag hustong panahon aron hisgotan ang problema Kon imong turno nga maminaw, ayaw pagsagbat. Paghulat sa imong turno nga mosulti
2 PAMINAWA UG SABTA ANG IMONG KAPIKAS ANG GIINGON SA BIBLIYA: 'Batoni ang malumong pag- mahal sa usag usa. Manguna sa pagpakitag pasidungog.' (Roma 12:10) Importante kaayo nga maminaw. Sabta ang opinyon sa imong kapikas uban ang kaluoy ug pailob. (1 Pedro 3:8; Santiago 1:19) Ayaw pagpakaaron-ingnon nga naminaw. Kon mahimo, undangi una ang imong gina- himo ug paminawa ang imong kapikas, o pangutan-a siya kon puwede ninyo kining estoryahan unya. Kon imo si- yang isipon nga ka-team imbes nga kontra, 'dili ka daling masuko.' - Ecclesiastes 7:9. 3 BUHATA ANG INYONG NASABOTAN ANG GIINGON SA BIBLIYA: "Sa tanang matang sa pag- budlay adunay bentaha, apan ang pulong lamang sa mga ngabil mosangko sa kawalad-on." (Proverbio 14:23) Dili igo nga magkauyon lang kon unsay maayong solusyon. Kinahanglang buhaton ninyo ang inyong nasabotan. Bi- sag nagkinahanglan kanag dakong paningkamot, dili kana makawang. (Proverbio 10:4) Kon magtinabangay mo, "adunay maayong balos" ang inyong paghago. - Eccle- siastes 4:9. MAGTINABANGAY SA PAGSULBAD SA MGA PROBLEMA Kon magtinabangay, makaseguro mo nga lig-on ug ma- lipayon ang inyong panagtiayon imbes nga huyang ug mi- serable. (Proverbio 24:3) Magpokus sa unahan, ug ayaw na ungkata ang nangaging mga problema. (Proverbio 17:9) Kon kamo magtinabangay ug mosunod sa mga prin- sipyo sa Bibliya, masulbad ninyo ang bisan unsang prob- lema. UNSAY IMONG MAHIMO? Paminaw nga bukas ang huna- huna, bisag dili ka makauyon sa imong madungog Sabta ang kahulogan sa iyang gipanulti. Matikdi ang iyang lihok, ekspresyon sa nawong, ug tonada sa tingog UNSAY IMONG MAHIMO? Saboti kon unsay mahimo sa matag usa aron masulbad ang problema Susiha kon duna bay pag-uswag matag karon ug unya PANGUTAN-A ANG KAUGALINGON . . . Unsa nga problema ang gusto nakong iestorya dayon sa akong kapikas? Unsay akong himoon aron masabtan ang iyang tinuod nga gibati sa problema?
4 N O Y I S K E S Kon Unsaon Pagbadyet sa Kuwarta "Kadtong nagkonsultahanay adunay kaalam." - Proverbio 13:10 Kita nagkinahanglag kuwarta aron masustentohan ang atong pamilya. (Prover- bio 30:8) Ang tinuod, "ang salapi usa ka panalipod." (Ecclesiastes 7:12) Ingong magtiayon, tingali lisod ang pagbadyet sa kuwarta, pero ayaw tugoti nga mahi- mo kining hinungdan sa inyong mga problema. (Efeso 4:32) Kinahanglan mong mosalig sa usag usa ug magtinabangay kon unsaon pagbadyet sa kuwarta.
1 PLANOHAG MAAYO ANG GIINGON SA BIBLIYA: "Pananglitan usa kaninyo gusto magtukod ug tore. Dili ba siya molingkod una ug iyang banabanaon ang gasto ug tan-awon kon duna pa si- yay igong salapi aron paghuman niini?" (Lucas 14:28, NCV) Importanteng planohon ninyong duha kon asa ga- miton ang kuwarta. (Amos 3:3) Saboti kon unsay kina- hanglang paliton ug kon pila ray inyong badyet. (Prover- bio 31:16) Wala magpasabot nga kay duna moy kuwarta kinahanglan na gyod mong mamalit. Likayi nga mangu- tang. Ayawg lapas sa inyong badyet. - Proverbio 21:5; 22:7. UNSAY IMONG MAHIMO? Kon sa kataposan sa bulan naa pa moy sobrang kuwarta, saboti kon unsay inyong himoon niana Kon mas dako mog nagasto kay sa inyong kinitaan, planoha kon unsaon pagpamenos sa inyong galastohan. Pananglitan, paglu- to imbes mangaon sa restawran Kita Galastohan 13
2 MAGMATINUD-ANON UG MAGMAREALISTIKO ANG GIINGON SA BIBLIYA: "Sulti nga matinud-anon sa usag usa." (Zacarias 8:16) Isulti sa imong kapikas kon pila gyoy imong kinitaan ug nagasto. Konsultaha pirme ang imong kapikas dihang mohimog dagkong desisyon bahin sa panalapi. (Proverbio 13:10) Ang pagpakigsabot bahin sa kuwarta makatabang nga magmalinawon ang inyong pamilya. Hunahunaa nga ang imong kinitaan dili nimo personal nga kuwarta, kondili sa pamilya. - 1 Timoteo 5:8. IMONG PANGLANTAW SA KUWARTA Bisag importante ang kuwarta, ayaw kini tugoti nga maka- pasamok o makapabalaka pag-ayo ninyo. (Mateo 6:25-34) Dili kinahanglang daghan mog kuwarta aron magmalipa- yon. Ang Bibliya nag-ingon: 'Pagbantay batok sa tanang matang sa kahakog.' (Lucas 12:15) Ang kuwarta dili maka- palit ug butang nga mas bililhon pa kay sa inyong kamin- yoon. Busa magmakontento kon unsay naa ninyo, ug ayaw ibalewala ang inyong relasyon sa Diyos. Kon inyo kining buhaton, magmalipayon ang inyong pamilya ug kamo uyonan ni Jehova. - Hebreohanon 13:5. 14 UNSAY IMONG MAHIMO? Saboti kon pilay puwedeng gas- tohon nga dili na kinahanglang ipananghid sa usag usa Ayaw hulata nga may problema na ayha pa hisgotan ang pag- badyet PANGUTAN-A ANG KAUGALINGON . . . Ingong pamilya, unsay among himoon aron dili mi makapangutang? Kanus-a mi kataposang naghisgot sa akong kapikas bahin sa pag- badyet?
Paghupot ug Maayong Relasyon sa Imong Ginikanan ug Ugangan "Isul-ob ninyo ang . . . kalulot, pagpaubos sa hunahuna, kalumo, ug hataas-nga-pailob." - Colosas 3:12 Pagkaminyo nimo, duna na kay bag-ong pamilya. Bisag gihigugma ug gitahod nimo ang imong mga ginikanan, ang imong kapikas na ang labing importante nimo karon. Tingali lisod kining dawaton sa imong ginikanan. Apan makata- bang ang mga prinsipyo sa Bibliya aron mahimong balanse niini, sa ingon mahuptan ang maayong relasyon uban sa imong ginikanan ug ugangan sam- tang maningkamot kang palig-onon ang imong bag-ong pamilya. S E K S I Y O N 5
1 HUSTONG PANGLANTAW NGADTO SA MGA GINIKANAN ANG GIINGON SA BIBLIYA: "Pasidunggi ang imong ama- han ug ang imong inahan." (Efeso 6:2) Bisag pila nay imong edad, kinahanglan gihapon nimong pasidunggan ug tahoron ang imong mga ginikanan. Hunahunaa sab nga ang imong kapikas duna poy mga ginikanan nga kina- hanglan niyang hatagag atensiyon. "Ang gugma dili ma- sinahon," busa ayawg kasina sa atensiyon nga ihatag niya sa iyang mga ginikanan. - 1 Corinto 13:4, NCV; Gala- cia 5:26. UNSAY IMONG MAHIMO? Likayi ang pag-ingon ug sama sa, "Pirme na lang gyod kong sawa- yon sa imong pamilya" o "Wa gyod sukad ganahi nang imong inahan nako" Ibutang ang imong kaugalingon sa kahimtang sa imong kapikas 16
2 PAGTAKDAG LIMITASYON KON GIKINAHANGLAN ANG GIINGON SA BIBLIYA: "Ang lalaki mobiya sa iyang amahan ug sa iyang inahan ug siya kinahanglang moipon sa iyang asawa ug sila mahimong usa ka unod." (Genesis 2:24) Bisag minyo na ka, lagmit bation sa imong ginikanan nga may responsabilidad gihapon sila nimo. Tingali mag- apil-apil sila sa inyong kaminyoon nga labaw pa sa kon unsay nahiangay. Kamo sa imong kapikas ang magbuot kon unsay ilang mga limitasyon ug dayon ipahibalo kana kanila sa mahi- gugmaong paagi. Puwedeng direkta ninyo kanang isulti, apan sa paaging dili makapahiubos. (Proverbio 15:1) Ang pagpaubos, kalumo, ug pasensiya makatabang nga mag- pabilin mong suod sa inyong mga ginikanan ug "mag- inantosay sa usag usa diha sa gugma." - Efeso 4:2. SABTA SILA Importanteng sabton ang pagbati ug hunahuna sa inyong mga ginikanan. Dili nila tuyo nga makahatag ug proble- ma. Naghunahuna lang sila sa inyong kaayohan. Mahi- mong nalisdan sila sa pagdawat nga wala na mo sa ilang poder. Basin bation pa gani nila nga gitalikdan sila. Apan pinaagi sa pagsunod sa mga prinsipyo sa Bibliya ug ma- ayong komunikasyon, mapasidunggan gihapon ninyo ang inyong mga ginikanan nga dili masakripisyo ang inyong kaminyoon. UNSAY IMONG MAHIMO? Kon nahasol ka sa pagpanghila- bot sa imong mga ugangan sa inyong kinabuhi, isulti kini sa imong kapikas sa panahon nga kalmado mo Pagsabot mo kon unsaon kana pagsulbad PANGUTAN-A ANG KAUGALINGON . . . Nganong normal lang nga mag-apil-apil usahay ang akong mga ugangan sa among panagtiayon? Unsaon nako pag-una sa akong kapikas ug, sa sa- mang higayon, magpaki- tag pagtahod sa akong ginikanan? 17
6 N O Y I S K E S Kon sa Unsang Paagi ang Anak Makausab sa Panagtiayon "Ang mga anak maoy panulondon gikan ni Jehova." - Salmo 127:3 Ang pagkahimugso sa bata parehong makapalipay ug makapabalaka sa mag- tiayon. Ingong bag-ong mga ginikanan, lagmit dili mo makatuo nga halos mahurot ang tanan ninyong panahon ug kusog sa pag-atiman sa inyong anak. Ang pagpulaw ug pag-usab-usab sa emosyon makaapektar sa inyong relasyon. Kinahanglang mohimo mog kausaban aron maatiman ang inyong anak ug mag- pabiling lig-on ang inyong kaminyoon. Sa unsang paagi ang mga tambag sa Bibliya makatabang ninyo nga masagubang ang maong mga kalisdanan?
1 SABTA NGA ANG ANAK MAKAUSAB SA INYONG KINABUHI ANG GIINGON SA BIBLIYA: "Ang gugma hataas-ug-pai- lob ug maluloton [o mahunahunaon]." Kini 'dili mangita sa kaugalingong kaayohan, dili masuk-anon.' (1 Corinto 13: 4, 5) Ingong bag-ong inahan, normal lang nga mapokus ka sa imong anak. Tungod niana, ang imong bana mobati tingali nga napasagdan. Busa ayaw kalimti nga nagkina- hanglan sab siya sa imong atensiyon. Mapailobong ipaba- ti kaniya nga importante siya ug apil siya sa pag-atiman sa inyong anak. "Kamong mga bana, magpadayon sa pagpuyo . . . uban kanila sumala sa kahibalo." (1 Pedro 3:7) Hunahunaa nga ang imong asawa mogugol ug dakong panahon sa inyong anak. Duna siyay bag-ong mga responsabilidad ug mahi- mong ma-stress, maluya, o ma-depress pa gani. Usahay, siya masuko pa tingali nimo, pero magpabiling kalmado kay kadtong "mahinay sa kasuko mas maayo pa kay sa ta- wong gamhanan." (Proverbio 16:32) Sabta siya, ug ihatag ang tabang nga iyang gikinahanglan. - Proverbio 14:29. UNSAY IMONG MAHIMO? Amahan: Tabangi ang imong asawa sa pag-atiman sa inyong anak, bisan sa gabii. Menosi ang panahon para sa ubang ka- lihokan aron makagahin kag du- gang panahon sa imong asawa ug anak Inahan: Kon gustong motabang ang imong bana sa pag-atiman sa inyong anak, dawata kana. Kon magkasayopsayop siya, ayaw pangasaba. Tudloi siya sa malumong paagi 19
2 PALIG-ONA ANG INYONG RELASYON ANG GIINGON SA BIBLIYA: "Sila mahimong usa ka unod." (Genesis 2:24) Bisag duna moy bag-ong membro sa pa- milya, hinumdomi nga kamo sa imong kapikas "usa [giha- pon] ka unod." Paningkamoti nga magpabiling lig-on ang inyong relasyon. Mga asawa, pasalamati ang tabang ug suporta sa in- yong bana. Kini makapalipay nila. (Proverbio 12:18) Mga bana, isulti sa inyong asawa nga gihigugma ug gipabilhan ninyo sila pag-ayo. Dayega sila sa ilang pag-atiman sa pa- milya. - Proverbio 31:10, 28. "Magpadayon pagpangita ang matag usa, dili sa iyang kaugalingong kaayohan, kondili nianang sa laing tawo." (1 Corinto 10:24) Buhata kanunay kon unsay makaayo sa imong kapikas. Ingong magtiayon, paggahin ug panahon sa pagpakig-estorya, pagdayeg, ug pagpaminaw sa usag usa. Ayaw ihikaw sa imong kapikas ang seksuwal nga re- lasyon. Hunahunaa ang iyang panginahanglan. Ang Bibli- ya nag-ingon: "Ayaw kamo paghinikaway sa usag usa labot niini, gawas kon nagkauyonay ang usag usa." (1 Corinto 7: 3-5) Busa hisgoti ninyo kini ug magmatinud-anon. Ang pa- ilob ug pagsabot makapalig-on sa inyong relasyon. 20 UNSAY IMONG MAHIMO? Paggahin ug panahon nga para lang ninyong duha Paghimog simpleng mga bu- tang nga mopabati sa imong kapikas nga siya gimahal, sama sa paghatag ug mubong sulat o gamayng regalo
3 BANSAYA ANG INYONG ANAK ANG GIINGON SA BIBLIYA: "Sukad pa sa pagkamasuso ikaw nahibalo na sa balaang mga sinulat, nga makahimo kanimong maalamon alang sa kaluwasan." (2 Timoteo 3:15) Planoha kon unsaon pagtudlo ang inyong anak. Ka- hibulongan ang iyang katakos sa pagkat-on, bisag gisam- kon pa lang. Samtang naa pa sa tiyan, ang inyong anak makaila na sa inyong tingog ug maapektohan pod siya sa inyong emosyon. Basahi siya samtang masuso pa. Bisag dili pa siya makasabot, makatabang kana nga ganahan si- yang mobasa inigdako niya. Ang inyong anak matudloan na bahin sa Diyos bisag masuso pa. Padungga siya sa inyong pag-ampo kang Je- hova. (Deuteronomio 11:19) Bisan sa inyong pagduladula, sultihi siya sa mga gihimo sa Diyos. (Salmo 78:3, 4) Sam- tang magdako, makita niya nga gihigugma ninyo si Jeho- va ug makakat-on sab siya sa paghigugma kaniya. ANG ANAK MAKAHATAG UG KAAYOHAN SA KAMINYOON Sa ngadtongadto, kamo mahanas ra sa pagkaginikanan. Ang pagpadakog anak makahimo ninyong mas mahigug- maon, mapailobon, ug mahunahunaon. Kon kamo magti- nabangay, ang anak makapalig-on sa inyong panagtia- yon. Mahimong tinuod alang ninyo ang Salmo 127:3: "Ang mga anak maoy panulondon." UNSAY IMONG MAHIMO? Espesipikong iampo nga hata- gan mog kaalam sa pagmatuto sa inyong anak Balikbalikag sulti ang gusto nin- yong mahibaloan sa inyong anak aron sayo siyang maka- kat-on PANGUTAN-A ANG KAUGALINGON . . . Niining semanaha, un- say akong nahimo aron ipakita sa akong kapikas nga mapasalamaton ko sa iyang gibuhat para sa pamilya? Kanus-a ko kataposang nakig-estorya sa akong kapikas bahin kanamo imbes maghisgot lang sa among anak?
7 N O Y I S K E S Kon Unsaon Pagtudlo sa Imong Anak "Kining mga pulonga nga akong gisugo kanimo niining adlawa kinahanglan nga maanaa sa imong kasingkasing; ug isilsil mo kini sa imong anak." - Deuteronomio 6:6, 7 Dihang gihimo ni Jehova ang kahikayan sa pamilya, gipiyal niya sa mga gini- kanan ang pagmatuto sa ilang mga anak. (Colosas 3:20) Ingong ginikanan, responsabilidad nimo nga tudloan ang imong anak sa paghigugma kang Jeho- va ug tabangan siya nga mahimong responsableng adulto. (2 Timoteo 1:5; 3:15) Angay sab kang mahibalo kon unsay naa sa kasingkasing sa imong anak. Siyempre, importante ang imong ehemplo. Epektibo nimong matudlo ang Pulong ni Jehova sa imong anak kon imo una kining ibutang sa imong kasing- kasing. - Salmo 40:8.
1 IPAKITA NGA ANDAM KANG MAMINAW SA IMONG ANAK ANG GIINGON SA BIBLIYA: "Magmaabtik sa pagpami- naw, magmahinay sa pagsulti." (Santiago 1:19) Buot nimo nga ang imong anak makig-estorya nimog bisan unsang butang. Angay nilang makita nga andam kang maminaw kon may gusto silang isulti. Himoang malina- won ang panimalay aron komportable silang makasulti sa ilang gibati. (Santiago 3:18) Kon ikaw masuko o mohukom dayon, basin dili na nila isulti ang tanan. Magmapailobon sa imong mga anak, ug pasaligi sila kanunay sa imong gugma. - Mateo 3:17; 1 Corinto 8:1. UNSAY IMONG MAHIMO? Paminawa ang imong anak kon duna siyay gustong isulti Pakig-estorya pirme sa imong anak, bisag walay problema 2 SABTA KON UNSA GYOY ILANG IPASABOT ANG GIINGON SA BIBLIYA: 'Ang maalamon molihok uban ang kahibalo.' (Proverbio 13:16) Usahay kinahanglan nimong sabton pag-ayo ang gipanulti sa imong anak aron masayran ang tinuod nilang gibati. Sagad pasobrahan sa mga batan-on ang ilang isulti o magpatakag estorya. "Kon ang usa magahatag ug tubag sa usa ka butang nga wala pa niya madungog, kana maoy kabuangan." (Prover- bio 18:13) Ayaw dayon kasuko. - Proverbio 19:11. UNSAY IMONG MAHIMO? Ayaw pagsagbat o paghinobra sa imong reaksiyon, bisag unsa pay isulti sa imong anak Hinumdomi kon unsa pod ka ka- niadto ug kon unsay importante nimo sa bata pa ka 23
"Bansaya ang bata subay sa dalan nga alang kaniya" 3 IPAKITA NGA NAGKAHIUSA MO SA IMONG KAPIKAS ANG GIINGON SA BIBLIYA: "Anak ko, pamatia ang disipli- na sa imong amahan, ug ayaw talikdi ang balaod sa imong inahan." (Proverbio 1:8) Gihatagan ni Jehova ug awtoridad ang mga ginikanan sa ilang mga anak. Kina- hanglang tudloan nimo ang imong anak nga motahod ug mosugot ninyo. (Efeso 6:1-3) Mamatikdan sa mga anak kon ang ilang ginikanan wala 'magkahiusa sa samang hu- nahuna.' (1 Corinto 1:10) Kon dili mo magkasinabot, ayaw kana ipakita sa inyong mga anak aron dili mawala ang ilang pagtahod ninyo. UNSAY IMONG MAHIMO? Saboti ninyo kon unsaon pagdi- siplina ang inyong anak Kon magkalahi mog opinyon sa imong kapikas bahin sa pagtudlo sa inyong anak, konsideraha ang iyang hunahuna 24
4 PAGPLANO ANG GIINGON SA BIBLIYA: "Bansaya ang bata subay sa dalan nga alang kaniya." (Proverbio 22:6) Ang malam- posong pagbansay sa mga anak dili awtomatikong mahi- tabo. Nagkinahanglan kanag pagplano, nga naglakip sa pagdisiplina nila. (Salmo 127:4; Proverbio 13:1) Ang disi- plina dili lang basta pagsilot. Kinahanglang masabtan sa imong mga anak kon nganong naghatag kag mga balaod. (Proverbio 28:7) Tudloi sab sila nga higugmaon ang Pu- long ni Jehova ug masabtan ang mga prinsipyo niini. (Sal- mo 1:2) Makatabang kini nga makabaton silag maayong konsensiya. - Hebreohanon 5:14. PANALANGINAN NI JEHOVA ANG IMONG PANINGKAMOT Ingong ginikanan, duna kay espesyal nga responsabilidad nga tudloan ang imong anak sa hunahuna ni Jehova. (Efe- so 6:4) Nahibalo si Jehova nga dili kini sayon, apan maka- seguro ka nga moresulta kanag kadayeganan sa Diyos ug dakong kalipay nimo. - Proverbio 23:24. UNSAY IMONG MAHIMO? Seguroa nga ang imong anak ma- kaila sa Diyos ug makakat-on sa pagsalig kaniya Tabangi siyang makaila ug maka- likay sa moral nga mga kapeligro- han, sama nianang makita sa In- ternet ug sa mga social network. Tudloi siya sa paglikay sa mga tigmolestiya PANGUTAN-A ANG KAUGALINGON . . . Unsay akong himoon aron ang akong anak dili mahadlok makig-estorya nako? Unsay makat-onan nako sa ubang ginikanan bahin sa pagpadakog anak? 25
8 N O Y I S K E S Kon May Trahedya "Kamo nagmaya pag-ayo, bisan tuod nga karon sa makadiyot, kon kinahanglanon man, kamo naguol sa nagkadaiyang mga pagsulay." - 1 Pedro 1:6 Bisag naningkamot ka nga magmalipayon mo sa imong kapikas ug pamilya, usahay mawad-an kag kalipay tungod sa wala damhang mga hitabo. (Eccle- siastes 9:11) Panahon sa kalisdanan, ang Diyos mahigugmaong naghatag ug tabang. Kon imong ipadapat ang mosunod nga mga prinsipyo sa Bibliya, masagubang ninyo bisan ang lisod kaayong mga situwasyon.
1 SALIG KANG JEHOVA ANG GIINGON SA BIBLIYA: "Itugyan kaniya ang tanan ninyong mga kabalaka, kay siya may kahingawa kaninyo." (1 Pedro 5:7) Hinumdomi kanunay nga dili Diyos ang hi- nungdan sa imong mga problema. (Santiago 1:13) Kon makigsuod ka kaniya, mas matabangan ka niya. (Isaias 41:10) 'Sa atubangan niya ibubo ang inyong kasingka- sing.' - Salmo 62:8. UNSAY IMONG MAHIMO? Pag-ampo kang Jehova nga ta- bangan ka nga magpabiling kalmado ug makahunahunag maayo Hunahunaa ang mga puwede nimong himoon ug pilia ang labing maayo Mahupayan sab ka kon imong basahon ug tun-an ang Bibliya kada adlaw. Ingong resulta, imong masinati kon sa unsang paagi si Jehova 'nagahupay kanato sa tanan natong kasakitan.' (2 Corinto 1: 3, 4; Roma 15:4) Siya nagsaad nga ihatag kanimo 'ang kalinaw nga labaw sa tanang panghunahu- na.' - Filipos 4:6, 7, 13. 2 ATIMANA ANG IMONG KAUGALINGON UG PAMILYA ANG GIINGON SA BIBLIYA: "Ang kasingkasing sa may pagsabot magabaton ug kahibalo, ug ang igdulungog sa mga maalamon magatinguha sa pagkaplag ug kahibalo." (Proverbio 18:15) Sayra ang kahimtang ug panginahang- lan sa matag membro sa imong pamilya. Pakig-estorya nila. Paminawa sila. - Proverbio 20:5. UNSAY IMONG MAHIMO? Bisag walay trahedya, batasana nga mag-estoryahanay mo sa imong pamilya. Kon duna silay problema, makaduol dayon sila nimo Komosta kon mamatay ang usa ka minahal? Ayawg ilu- Pakig-estorya sa uban nga na- kaagi na sa imong situwasyon om ang imong kaguol. Hinumdomi nga bisan si Jesus "mihilak." (Juan 11:35; Ecclesiastes 3:4) Importante sab nga may igo kang pahulay ug tulog. (Ecclesiastes 4:6) Sa ingon, mas dali nimong masagubang ang lisod nga mga situwasyon. 27
3 PANGAYOG TABANG ANG GIINGON SA BIBLIYA: "Ang tinuod nga higala mahi- gugma sa tanang panahon, ug maoy usa ka igsoon nga natawo alang sa panahon sa kasakit." (Proverbio 17:17) Ang imong mga higala gustong motabang nimo, pero ba- sig wala sila mahibalo sa ilang buhaton. Ayawg kaulaw sa pagsulti kon unsa gyoy imong gikinahanglan. (Proverbio 12:25) Pakig-estorya sab niadtong may kahibalo sa Bibli- ya. Matabangan ka nila kon unsaon pagpadapat ang mga prinsipyo sa Bibliya. - Santiago 5:14. Kon pirme kang makig-uban niadtong may pagtuo sa Diyos ug pagsalig sa iyang mga saad, madawat nimo ang suporta nga imong gikinahanglan. Mahupayan sab ka dihang motabang ka sa uban nga nanginahanglag pagda- sig. Isulti kanila ang imong pagtuo kang Jehova ug sa iyang mga saad. Paggahin ug dakong panahon sa pagta- bang sa uban. Ayawg ilain ang imong kaugalingon. Pa- kig-uban sa mga tawong nagmahal nimo. - Proverbio 18:1; 1 Corinto 15:58. AYAW KAWALAG PAGLAOM Bisag desperado na ka, ayaw kalimti ang Diyos. Dihang nag-antos si Job, siya miingon: "Padayong dayegon ang ngalan ni Jehova." (Job 1:21, 22) Sama kang Job, mas im- portanteng unahon ang kabubut-on ni Jehova ug pagda- yeg sa iyang ngalan kay sa imong mga problema. Kon dili mahitabo ang imong gilaoman, ayaw kawalag paglaom. Salig gyod sa Diyos. " 'Ako nahibalo pag-ayo sa mga hu- nahuna nga gihunahuna ko nganha kaninyo,' mao ang gi- ingon ni Jehova, 'mga hunahuna sa kalinaw, ug dili sa katalagman, sa paghatag kaninyog kaugmaon ug pagla- om.' " - Jeremias 29:11. 28 UNSAY IMONG MAHIMO? Pakig-estorya sa imong suod nga higala ug dawata ang iyang tabang Espesipikong isulti ang tinuod nimong gikinahanglan PANGUTAN-A ANG KAUGALINGON . . . Misalig ba gyod ko kang Jehova bisan sa gag- mayng butang? Nganong angay kong magpasalamat kang Jehova kada adlaw sa iyang pagkamaayo?
Simbaha si Jehova Ingong Pamilya "Simbaha ninyo ang Usa nga maoy naghimo sa langit ug sa yuta." - Pinadayag 14:7 Sa imong nakat-onan niini nga brosyur, daghang prinsipyo sa Bibliya ang ma- katabang nimo ug sa imong pamilya. Gusto ni Jehova nga magmalipayon ka. Misaad siya nga kon imong unahon ang pagsimba kaniya, ang 'tanang ubang butang igadugang ra kanimo.' (Mateo 6:33) Gusto kaayo niya nga mahimo ka niyang higala. Paningkamoti nga mas masuod ka sa Diyos. Kini ang kinadak- ang pribilehiyo nga imong mabatonan. - Mateo 22:37, 38. S E K S I Y O N 9
1 PALIG-ONA ANG IMONG RELASYON KANG JEHOVA ANG GIINGON SA BIBLIYA: " 'Ako mahimong inyong ama- han, ug kamo mahimong akong mga anak nga lalaki ug mga anak nga babaye,' nagaingon si Jehova." (2 Corinto 6:18) Gusto sa Diyos nga masuod ka kaniya. Ang usa ka pa- agi nga mahimo kana mao ang pag-ampo. Gidapit ka ni Jehova nga mag-ampo kanunay. (1 Tesalonica 5:17) Andam siyang maminaw sa imong gihunahuna ug gikabalak-an. (Fi- lipos 4:6) Kon mag-ampo ka uban sa imong pamilya, maki- ta nila kon unsa ka tinuod ang Diyos kanimo. UNSAY IMONG MAHIMO? Gahinig panahon kada adlaw ang pagbasag Bibliya ug ang pag-ampo Ingong pamilya, himoang pra- yoridad ang mga kalihokan sa pagsimba sa Diyos kay sa kali- ngawan Gawas pa sa pagpakigsulti sa Diyos, kinahanglang mami- naw ka kaniya. Mahimo nimo kini pinaagi sa pagtuon sa iyang Pulong ug sa binase sa Bibliya nga mga publikas- yon. (Salmo 1:1, 2) Palandonga ang imong nakat-onan. (Sal- mo 77:11, 12) Ang pagpaminaw sa Diyos nagpasabot sab nga regular kang motambong sa Kristohanong mga tigom. - Salmo 122:1-4. Makapalig-on sab sa imong relasyon kang Jehova ang pagpakigsulti sa uban bahin kaniya. Kon pirme nimo kining himoon, mas masuod ka kaniya. - Mateo 28:19, 20. 2 HIMOANG MAKAPALIPAY ANG INYONG PAMILYAHANONG PAGSIMBA ANG GIINGON SA BIBLIYA: "Duol sa Diyos, ug siya moduol kaninyo." (Santiago 4:8) Kinahanglan mong mag-eskedyul ug regular nga pamilyahanong pagsimba ug sundon kini. (Genesis 18:19) Apan dili kay kini lang ang himoon. Ang Diyos kinahanglang bahin sa inyong adlaw-adlawng kaliho- kan. Palig-ona ang relasyon sa imong pamilya ngadto sa Diyos pinaagi sa paghisgot bahin kaniya dihang 'magling- kod ka sa imong balay ug sa maglakaw ka sa dalan ug sa imong paghigda ug pagbangon.' (Deuteronomio 6:6, 7) Sun- doga si Josue, nga miingon: "Kon bahin kanako ug sa akong panimalay, kami mag-alagad kang Jehova." - Josue 24:15. UNSAY IMONG MAHIMO? Paghimog regular nga progra- ma sa pagbansay, nga magta- gad sa panginahanglan sa ma- tag membro sa imong pamilya 30
PARA SA MGA ULO SA PAMILYA Ayaw tugoting may makabalda sa inyong pamilyahanong pagsimba Abanteng ipahibalo sa imong pamilya kon unsay inyong hisgotan aron makapangandam sila Paneguroa nga naa ang tanang membro sa pamilya Himoang makalingaw ang inyong pagtuon MALIPAYONG MGA ALAGAD NI JEHOVA Wala nay mas maayo pa kay sa pagsimba kang Jehova nga Diyos. Malipay siyang makita ka ug ang imong pamilya nga sinserong nag-alagad niya. Samtang himoon mo kini, mas higugmaon nimo ug sundogon si Jehova. (Marcos 12:30; Efeso 5:1) Kon anaa ang Diyos sa inyong kaminyoon, mas molig-on ang inyong panagtiayon. (Ecclesiastes 4:12; Isa- ias 48:17) Ikaw ug ang imong pamilya magmalipayon sa wa- lay kataposan, kay nahibalo nga 'si Jehova nga imong Diyos nagpanalangin kaninyo.' - Deuteronomio 12:7. PANGUTAN-A ANG KAUGALINGON . . . Kanus-a mi ulahing nag- ampo nga magkauban sa akong kapikas? Unsay among tun-an sa pamilya nga magpalig- on sa among pagtuo kang Jehova? 31
Tan-awa ang Dugang Tabang Para sa Pamilya sa jw.org/ceb Alang sa dugang tambag ug kaalam gikan sa Pulong sa Diyos, palihog ablihi ang among Web site. Makita sab nimo didto ang kasinatian sa mga magtiayon sa lainlaing dapit sa kalibotan. s Opisyal nga Web site sa mga Saksi ni Jehova ˛ Pagpakitag pagtahod sa imong kapikas ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ Kon unsay himoon aron dili ka makasultig sakit ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ Kon sa unsang paagi malikayan ang panaglalis ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ Kon unsay himoon aron ikaw makapasaylo ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ Kon suod ka na sa usa sa kaatbang nga sekso ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ Sa dihang ang imong kapikas may linaing mga panginahanglan ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ Pagpalampos sa ikaduhang kaminyoon ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ Kon unsay himoon kon ang imong bata magmanya ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ Sa dihang ang imong anak may diperensiya ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ Edukaha ang inyong mga anak bahin sa sekso ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ Sa dihang ang imong anak magduhaduha sa imong relihiyon ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ Pag-andam sa mga tin-edyer sa pagkahamtong ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ Kon ang imong anak magsamad sa iyang lawas ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ Pagpakiglabot ngadto sa pamilya ug mga higala sa imong humabdos ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ ˛ Kanunay nga may bag-ong mga ulohan. Ablihi ang jw.org/ceb o i-scan ang code 2 0 6 0 4 1 V C f h


Hain ang Diyos Niining Atong Gubot nga Kalibotan?... 3 Pagkahiusa Kang Kristo... 14 Kagawasan Gikan sa Pagkaulipon... 16 Kagawasan Diha kang Kristo... 18 Balaanong Pagkinabuhi Pinaagi sa Espirito... 20
Pebrero 2017 Hain ang Diyos Niining Atong Gubot nga Kalibotan? "Humilum kamo ug ilhon ninyo nga ako mao ang Dios. Pagabayawon ako sa taliwala sa mga nasud, pagabayawon ako dinhi sa yuta" Ang pangutana sa atong titulo maoy usa ka gikinahangalan kaayo, ilabi na ngadto sa mga tawo nga nag-angkon sa hugot nga pagtuo diha sa Bibliya. Sa bag-o natong pagsugod sa tuig 2017, ang mga anaa sa hataas nga posisyon lalaki man o babaye ang nagpadayon sa paggahin sa ilang mga hunahuna ug paningkamot alang sa kasulbaran sa mga problema, mga kalibog, ug mga hulga sa atong kalibutan karon. Sa Estados Unidos, ang mga tawo naghunahuna kon unsa ang umaabot sa administrasyon sa bag-ong president. Ang uban naglaum sa mas maayo nga mga adlaw, samtang ang uban adunay mga kahadlok. Sa umaabot lamang nga mga semana, mga bulan ug mga tuig, ug ang ang mga panghitabo sa kalibutan ug sa nasyonal, kita makahibalo sa matood kon sa unsang paagi ang kahimtang sa atong nasud karon ug sa gawas ang mausab sa umalabot. - Salmo 46:10 Ang tanan lagmit mouyon nga kita nagpuyo sa usa ka gubot nga nasud, nga bahin sa usa ka gubot nga kalibotan, puno sa lisod ug makalibog nga mga problema. Makuti nga isyu sa imigrasyon, hulga sa terorismo, pagkawala sa mga industriya ug mga trabaho sa gawas sa nasud, nagdako nga tension sa kolor o kagikan, nagkaubos nga moral nga sumbanan, walay kesiguroan nga ekonomiya, kahadlok sa inflation ug adlaw-adlaw nga kasamok, mao lamang mga pananglitan sa daghang mga kagul- anan nga nagsakit sa Estados Unidos lang. Ato pa karon idugang ang cyber-terorismo ug "hacking," bisan sa labing taas nga mga ahensya sa gobyerno. Ang sagol nga resulta sa mga problema ug mga hagit dako kaayo, ngadto sa punto nga dili na masabot ug walay kasulbaran. Niadtong mga nagtuo sa usa ka maalamon nga Diyos, nga maoy nagbuhat sa tawo diha sa iyang kaugalingong panagway, sa pagkamatood siya sa iyang hunahuna makapamalandong sa pangutana kon unsa ang 3
iyang mga tumong nga gitugotan man niini nga moabot ang mga kagul- anan. Matood, ang makataronganon nga hunahuna makaingon nga adunay mga rason sa atong kahimtang karon, bisan pa kon wala kita makasabut kon unsa kini. Hinoon, kita mosugyot nga ang mga katuyoan sa Diyos mahimong masabtan, kay ang samang Kasulatan nga naghulagway sa atong maalamon ug mahigugmaong Maglalalannga g tataw naghulagway usab sa iyang walay katapusan nga plano alang sa hingpit nga kaayo ug walay katapusan nga panalangin alang sa tawo. ANG PULONG SA DIYOS MAHITUNGOD SA GUBAT Mahitungod sa mga gubat ug mga armadong panagbangi-usa lamang sa daghan nga mga problema sa tawo-ang Diyos nisaad nga mangilabot sa iyang "tukma nga panahon" ug taposon kini nga trahedya sa kasaysayan sa tawo. Lakip sa daghang mga pasalig nga propesiya, atong hisgotan ang duha. Ang salmista naghatag niini nga mga pulong mahitungod sa katuyoan sa Diyos: "Siya ang nagahimo sa sa mga gubat hangtud sa kinatumyan sa yuta; Gibali niya ang pana, ug gibunggo ang bangkaw sa pagkabahin; gisunog niya ang mga carro sa kalayo."(Sal 46:9) Kini nga positibo nga pamahayag sa umaabot nga pagpahamtang sa Diyos ang diha-diha dayon gisundan diha sa atong pang-abli nga teksto, nga nagaingon nga, isip resulta sa iyang mga lihok, ang Diyos unya "pagabayawon" taliwala sa katawhan. Ang ikaduha nga Kasulatan nagpresentar sa mao usab nga kasiguroan, apan gipalapad kon unsa ang dugang katuyoan sa Diyos human niini nga pagdisarma. Atong kutloon: "Siya magahukom sa taliwala sa daghang mga katawohan, ug magahusay mahitungod sa kusganong mga nasud sa halayo; ug sila gibunalan sa ilang mga espada ngadto sa punta sa daro, ug ang ilang mga bangkaw himoon nga mga galab; ang nasud dili na mobakyaw sa espada batok sa nasud, ni sila makakat-on pa sa gubat. Apan sila manlingkod ang tagsatagsa ka tawo ilalum sa iyang parras ug ilalum sa iyang kahoy nga higuera; ug walay magahadlok kanila: kay ang baba ni Jehova sa mga panon nagsulti niini."(Miq. 4: 3,4) Ang panapos nga hugpong sa mga pulong niini nga propesiya, nga nag-ingon nga kini nga saad gikan sa "baba ni Jehova," naghatag kanato ug usa ka espesyal nga garantiya. Kini tungod kay, sa Isaias 55:11, nag-ingon ang Diyos ngadto sa propeta nga ang mga pulong nga "magagula gikan sa akong baba: ... dili mobalik kanako nga walay kapuslanan, apan ... magatuman sa makapahimuot kanako, ug ... magapauswag sa butang nga tungod niana kini akong gipadala." Busa, sa diha nga nag-ingon ang Diyos nga ang "baba ni 4
Jehova sa mga panon" nagsulti niini, kini mahimong iyang espesyal nga garantiya. KAGUBOT NAGSUGOD SA DUGAY NA NGA PANAHON Ang ubang mga tagna sa Bibliya naghatag ug susama nga pasalig sa plano sa Diyos sa pagtapos sa daghan nga dugang nga mga kagul-anan sa yuta. Sa diha nga ang mga tawo nga nagbaa niini nga mga saad sa pagpangilabot sa Diyos, ug ang iyang mga plano sa pagpahunong sa kasamok, sila matingala kon ngano nga iya pa kining gitugotan sa sinugdan. Dinhi usab, pinaagi lamang sa mga Kasulatan nga kita makatino ngano ang sakit, kamatayon, ug kasamok nagsugod, ug sa kon unsa ang basehan nga kini mahunong sa Diyos. Una, mokutlo kita sa mga pulong ni Pablo: "Pinaagi sa usa ka tawo ang sala misulod sa kalibutan, ug ang kamatayon pinaagi sa sala; ug sa ingon ang kamatayon mikaylap sa tanang mga tawo, kay niana ang tanan nakasala. " (Roma 5:12) Kini nga bersikulo naghulagway sa orihinal nga sala sa atong unang mga ginikanan, si Adan ug Eba. Tungod sa ilang pagkadili-masinugtanon, ang tanan gisilotan na sa kamatayon. Ang asoy sa Genesis nagsulti kanato nga si Adan ug Eba gilalang nga hingpit ug gibutang sa tanaman sa Eden. Walay bisan kinsa kanato ang nakakita ug usa ka hingpit/perpekto nga tawo, apan medyo atong mahanduraw kon unsa kini siya. Handurawa ang usa ka batan-on nga tawo nga may beinte ang panuigon inubanan sa maayong panglawas ug himsog sama sa atleta. Dili lamang nga ang usa ka hingpit nga tawo himsog sa pisikal, kondili amg mas dako nga kahulugan mao ang adunay kahingpitan sa kahibalo. Usahay, atong mabasa ang usa ka bantugan sa musika, matematika o sa uban pang mga linya. Si Adan adunay mental nga kapasidad sobra pa niini ug sa matag larang sa panghunahuna. Si Eba, ang iyang kapikas ug katabang pareho niya usab kaintelihente. Si Adan gisultihan nga kon siya motuman sa Diyos siya mabuhi, apan kon siya mosupak, "Ikaw sa pagkatinuod mamatay." (Gen. 2:17) Bisan tuod si Adan ug Eba hingpit sa porma ug sa bahandi, ug may hingpit nga mental nga kapasidad sa pagsabut sa tanan nga mga mga butang, lakip na ang sugo sa Diyos, ang usa ka butang nga nakulang mao ang kasinatian. Kini napamatud-an nga usa ka butang nga may dakong importansya, sa dihang ilang gisupak ang Diyos, tingali wala sa hingpit makaamgo sa lisud nga mga sangputanan sa ilang mga lihok ngadto sa ilang mga kaugalingon ug sa ilang tanan nga mga umaabot nga kaliwat. Bisan pa 5
niana, ang mga pulong sa "baba ni Jehova" sigurado, ug ang atong unang mga ginikanan gipapahawa gikan sa ilang panimalay sa tanaman sa Eden aug nagsugod sa hataas ug sakit nga proseso sa kamatayon.- Genesis 3:23,24 ANG YUTA GITUNGLO Sa diha nga ang atong unang mga ginikanan misupak, miingon ang Diyos, "Tinunglo ang yuta tungod kanimo; sa kasub-anan ikaw mokaon niini sa tibuok mga adlaw sa imong kinabuhi." (bersikulo 17) Ang pahayag nga ang yuta gitunglo "tungod kanimo" sa una ingon sa daw malain. Apan, kon kini atong hunahunaon, kita makasabut kon unsa ang gipasabot sa Diyos. Atong naila nga ang tawo diha sa iyang makasasala nga kahimtang mao mas maayo kon siya dunay gibuhat. Ang kamatuoran nga siya, dul-an sa tibuok panahon sa iyang paglungtad sa yuta, ang naghago ug nanlimbasug alang sa iyang kaugalingon, mao ang usa ka hinungdan ngano nga siya nagpadayon sa pagpakabuhi, bisan sa hamubo lamang nga mga tuig. Dugang pa, ang "kasinatian" sa tawo nga sa hilabihan nakulang diha sa Tanaman sa Eden, ang iyang gitagamtam sa walay sukod sukad sa mga katuigan. Busa, sa tinood para lamang sa "kaaayohan" sa tawo nga gitugotan sa Diyos nga moabot kini nga mga kahimtang o kalisdanan. Ang "tunglo" sa planetang Yuta mao tin-aw nga makita. Halos ang tanan nga kontinente adunay iyang halapad nga mga rehiyon sa kamingawan, baga nga kalasangan, dili mapuy-an nga klima, ug dili-matikad nga yuta. Mga bagyo, mga linog, baha, mga hulaw, mga sunog, tanang matang sa grabeng panahon, inubanan sa polusyon sa hangin, yuta, ug sa tubig, ang tanan adunay bahin diha sa pagtuman sa pahayag sa Diyos sa tunglo sa ibabaw sa Yuta. Kini, usab, mao ang bahin sa kasinatian sa tawo nga iyang maagihan, ug padayon sa paglahutay, ingon nga resulta sa sala. Hinoon, ang "baba ni Jehova" nagsulti kanato, sa panahon sa dihang "wala nay dugang nga tunglo." - Pin. 22:3 ANG GUGMA SA DIYOS WALA MAHANAW Bisan tuod nga gikuha sa Diyos ang iyang pabor ngadto sa tawhanong pamilya tungod sa pagkadili-masinugtanon ni Adan, ang iyang gugma nagpabilin sa gihapon. Kini mahimong dayag sa diha nga atong mabasa ang mga pulong ni Jesus: "Kay gihigugma sa Diyos ang kalibutan, nga gihatag niya ang iyang bugtong Anak, aron ang tanan nga mosalig kaniya dili malaglag, kondili may kinabuhi nga walay katapusan." (Juan 3:16) Sa dihang si Jesus miingon nga gihigugma sa Diyos ang kalibutan, kini 6
nagpasabot nga siya adunay usa ka plano diin ang tawo makalingkawas gikan sa silot sa kamatayon. Ang kahikayan sa Diyos alang niini ang tin-aw nga gipahayag ni Pablo: "Sanglit sa tawo miabut ang kamatayon, pinaagi sa tawo miabut usab ang pagkabanhaw sa mga patay. Kay maingon nga diha kang Adan ang tanan mamatay, bisan pa niana diha kang Kristo ang tanan mangabuhi."(I Cor. 15: 21,22). Kana mao, nga pinaagi sa kamatayon ug pagkabanhaw ni Kristo, ang pagkahinukman sa silot ni Adan ang na balanse sa atubangan sa Diyos, ug ang kahigayunan nga makaangkon sa kinabuhi, pinaagi sa pagkamasulundon, ang ihatag ngadto sa tanan nga mga katawhan, tungod kay ang tanan anaa "diha kang Adan." Sa laing dapit, si Pablo miingon, "Adunay usa ka Diyos, ug usa ka tigpataliwala tali sa Diyos ug sa mga tawo, ang tawo nga si Kristo Jesus; Nga naghatag sa iyang kaugalingon nga lukat alang sa tanan." (1 Tim 2:5,6) Ang pulong nga "lukat"gihubad gikan sa Gregong pulong nga antilutron, nga mahimong tukma nga paagi paghubad, "usa ka katugbang nga bili." Kini nga kahulugan makatabang sa pagtin-aw sa maong butang. Ang tibuok kaliwatan gihukman sa usa ka tawo, si Adan, nga nahulog gikan sa pagkahingpit- "Diha kang Adan ang tanan mamatay." Kini usa lamang ka hukom sa Diyos, ug dili mawagatang gawas kon may laing hingpit nga tawo, usa ka katugbang nga bili, o katumbas, ngadto kang Adan, nga maoy mpuli sa iyang dapit diha sa kamatayon. Ang Diyos andam sa pagtuman niini pinaagi sa paghatag sa "iyang bugtong Anak," nga andam nga mahimong instrumento nga magamit alang sa mahigugmaong katuyoan sa iyang Amahan. Busa, ang Diyos naghimo niini nga kahikayan, ug pinaagi sa iyang gahum gibalhin ang kinabuhi sa iyang Anak gikan sa langit ngadto sa tagoangkan ni Maria. Kini nga pagbalhin sa kinabuhi gikinahanglan tungod kay ang usa nga mamatay sa dapit ni Adan kinahanglan nga usa ka lukat, o katumbas sa presyo-nga mao, ang usa ka tawo, "matawo sa usa ka babaye." (Gal. 4:4) Importante kaayo nga ang matag etalye niini matuman, nga si Jesus dili makahalad sa iyang kaugalingon hangtud nga siya moabot sa may katloan nga panuigon. Ang Balaod sa Judio nagmando nga ang usa ka lalaki dili isipon nga hingkod hangtud nga siya moabut sa edad nga katloan. Pagkanindot kini nga mga hunahuna nga makita sa kinatibu-an sa Galacia 4: 4: "Sa diha nga ang kahingpitan sa panahon, gipadala sa Diyos ang iyang Anak, nga natawo sa usa ka babaye, natawo sa ilalum sa Kasugoan." Ang kahibalo niini nga mga kamatuoran sa Pulong sa Diyos naghatag 7
kanato sa tubag sa pangutana nga nahisgotan: Nganong gitugotan man sa Diyos ang kasamok sa kalibutan nga mahitabo? Kini nagsugod tungod sa pagkadili-masinugtanon ni Adan ug sunod-sunod nga mga silot. Kini mahunong tungod kay si Jesus ang mipuli sa dapit ni Adan diha sa kamatayon. Ang pagsabot niini tingali dugang makapangtana kanato-kon gitagana ni Jesus ang usa ka lukat alang kang Adan may duha ka libo ka tuig na ang milabay, ngano nga ang mga tawo nagpadayon paman nga mamatay? "SA TUKMANG PANAHON" Ang bersikulo nga gikutlo sa sayo pa gikan sa ako Timoteo 2:6, nga naghisgot ni Jesus ingon nga usa ka "lukat alang sa tanan," nagpadayon sa pag-ingon nga kini nga lukat ang "pamatud-an sa tukma nga panahon," Kini nagsugyot sa usa ka piho nga plano nga mahitabo sa partikular nga panahon, sa diha nga ang mga benepisyo sa kamatayon ni Jesus ihatag ngadto sa tanan nga mga katawhan. Ang rason niining daw nalangan nga pagdawat sa benepisyo sa katawhan mao nga niining maong panahon ang Diyos padayon nga nagpili gikan sa taliwala sa katawhan sa usa ka klase nga magahari uban ni Jesus. Sa Bibliya, kini nga grupo gihulagway sa nagkalain-laing mga paagi. Sila gitawag nga "mga tinun-an," ang "pangasaw-onon, ang asawa sa Kordero," ang "lawas ni Kristo," iyang "isig-kamanununod," usa ka "gamayng panon," ang "simbahan," ingon man usab sa uban pang mga titulo. (Juan 8:31; Pin 21: 9; I Cor 12:27; Roma 8:17; Lucas 12:32; ako Tim 3:15...) Kini nga mga magalakaw pinaagi sa hugot nga pagtuo, ug nga gisulayan, ang mausab ngadto sa espiritu nga kinaiyahan diha sa "unang pagkabanhaw," ug makigbahin kang Kristo Jesus diha sa buhat sa pagpasig-uli sa nahibilin nga katawhan sa panahon sa gingharian sa milenyo.-Pin. 20:6 Busa, gikan niini nga mga Kasulatan atong makita ang plano sa Diyos nga naporma. Daghang mga siglo human si Adan gihukman sa silot, lakip na ang tanan nga katawhan nga wala pa matawo, si Jesus gipadala sa yuta aron mamatay sa dapit ni Adan. Sunod niini, ug hangtud sa panahon sa pagpalingkawas sa katawhan gikan sa kamatayon, ang Diyos naghimo ug espesyal nga buluhaton nga mao ang pagpili nga mhimong kauban ni Jesus sa mga buluhaton-nga mao, ang iyang simbahan. PAGPASIGULI GISAAD Ang pagbalik sa atong Ginoo diha sa iyang Ikaduhang pag-anhi tungod 8
sa katuyoan sa pagpasig-uli sa katawhan ngadto sa kinabuhi, base sa halad lukat ni Jesus. Uban sa iyang simbahan, sila motabang niadtong andam ug mosunod sa pagbalik ngadto sa kahingpitan nga naaangkon ni Adan sa wala pa ang iyang pagkapukan. Kini naglakip sa dugang nga kaayohan sa kasinatian uban sa makalilisang nga mga resulta sa sala-butang nga nakulang kang Adan. Matikdi kon unsa ka yano ang Bibliya sa pag-ingon nga ang pagbalik ni Jesus mao ang pagpasig-uli sa mga nawala ni Adan. Atong mabasa, "Siya [ang Diyos] magpadala kang Kristo Jesus, ang Cristo nga gitagana alang kaninyo: Kinsa kinahanglan pagadawaton sa langit hangtud sa panahon sa pagtuman na sa tanang mga butang, nga gisulti sa Diyos pinaagi sa baba sa iyang mga balaang profeta sukad pa sa sinugdanan sa kalibutan."- Buhat 3: 20,21 Ang hugpong sa mga pulong "panahon sa pagpahiuli" nagtumong sa gingharian sa paghari ni Jesus ug sa iyang simbahan. Ang katuyoan niini mao ang pagkabanhaw sa tanan nga mga katawhan gikan sa mga patay, ug sa ilang pagbalik ngadto sa kahingpitan. Ang pulong pagpahiuli nagtumong sa usa ka pagpasig-uli sa nawala. Kadtong nawala pinaagi sa pagkadili-masinugtanon ni Adan mao ang hingpit/perpektong kinabuhi, ug pagmando ibabaw sa usa ka hingpit nga yuta. Sa Unang Pag-anhi ni Jesus siya mianhi isip usa ka tawo nga mamatay. Sa iyang Ikaduhang Pag-anhi, siya moabut isip usa ka mahimayaon nga espiritu nga persona nga magdala sa panglawas, kinabuhi, ug kalipay ngadto sa mga andam ug masulundon nga katawhan. Busa, kita makasabut nga ang mga tagna nga naghulagway sa mangitngit nga kasamok karon nagsaad usab nga human niini moabut ang panalangin sa pagpahiuli. KAGUBOT - DAYON PANALANGIN Pamatia ang mga pulong sa balaan nga mga propeta sa Diyos mahitungod sa karon nga kasamok: "Mga nasud nanagngulob, gingharian mangatarog, iyang tingog misinggit, Yuta nga matunaw . ... Umari! . Tan-awa ang mga buhat ni [Jehova], - Kinsa naghimo sa paglaglag sa yuta."(Sal. 46:6-8) Unya moabut ang "human niana," gikutlo ang mga pulong nga gihisgotan: " Nagapahunong siya sa mga gubat hangtud sa kinatumyan sa yuta; Gibali niya ang pana, ug gibunggo ang bangkaw; Sa kalayo gisunog niya ang mga carro. Humilum kamo ug ilhon ninyo nga ako mao ang Diyos. Pagabayawon ako sa taliwala sa mga nasud, pagabayawon ako dinhi sa yuta."- bersikulo 9,10 Laing propeta sa Diyos ang naghisgot una sa kasamok: "Busa paghulat kamo kanako, nagaingon si Jehova, hangtud sa adlaw nga ako motindog 9
alang sa tukbonon; kay ang akong hugot nga tinguha mao ang pagtigum sa mga nasud, aron pagatigumon ko ang mga gingharian, aron ibubo sa ibabaw kanila ang akong kayugot, bisan ang tanan nakong mabangis nga kasuko; kay ang tibook nga yuta pagalamyon sa kalayo sa akong pangabugho." Karon matikdi ang sa ulahi: "Kay unya ulian ko ang katawohan sa ulay nga pinulongan, aron silang tanan motawag sa ngalan ni Jehova, sa pag-alagad kaniya uban ang usa ka pag-uyon."- Sof. 3:8,9 Dayag nga ang teknolohiya sa tawo, nga sa walay duhaduha gidisenyo alang sa pagpauswag sa kalibutan, ang adunay bali nga epekto. Ang maong "pag-uswag," inubanan sa kahakog, pagkadunot sa moralidad, ug pagsalikway sa hustisya ug kalooy, hinoon ang miresulta sa kasamok, ug naghulga sa pagkalaglag sa tawo gawas kon mangilabot ang Diyos. Atong kutloon ang lain pang pananglitan sa mahulagwayong pinulongan nga naghulagway niining gubot nga panahon, ug ang mga panalangin human niini. "Si Jehova mogula ingon nga usa ka gamhanan nga tawo; iyang pagalihokon ang iyang kaisug sama sa usa ka tawo sa gubat: siya mosinggit, oo, siya mosinggit sa makusog; siya sa mabaskugon gayud magahimo batok sa iyang mga kaaway. Ako naghilum sa hataas na nga panahon, ako wala magatimik, ug nagpugong sa akong kaugalingon: karon ako mosinggit sama sa usa ka babayeng nagaanak; ako mohingahinga ug kotasan. Akong pagalumpagon ang mga bukid ug mga hungtod, ug palayaon ko ang tanan nilang mga ulotanon; ug himoon ko ang mga suba nga mga pulo, ug pakamad-on ko ang mga danawan." Nan karon matikdi ang mosunod nga panalangin: "Ug ako modala sa mga buta sa usa ka dalan nga wala nila hibaloi, sa mga alagianan nga wala nila hibaloi, ako silang mandoan; ako magahimo sa kangitngit nga kahayag sa ilang atubangan, ug ang mga baliko nga mga dapit matul-id. Kining mga butanga maoy akong pagabuhaton, ug dili ko sila pagabiyaan." - Isa. 42:13-16 Sa laing propesiya, gipakasama sa Diyos ang kasamok sa pag-uyog sa usa ka dakung linog, apan sa usab gisundan sa usa ka gingharian nga hulagway. "Mao kini ang giingon ni Jehova sa mga panon; Apan sa makausa, kini mao ang usa ka gamay nga panahon, ug uyogon ko ang mga langit, ug yuta, ug ang dagat, ug ang mamala nga yuta; Ug uyogon ko ang tanang mga nasud." Pagkanindot sa sunod nga hugpong sa mga pulong nga naghulagway sa gingharian nga mosunod: "Ug ang tinguha sa tanang mga nasud moabut." (Hag. 2:6,7) Unsa kaanindot nga hunahuna ang gihatag dinhi, nga sa ipasiguli nga gingharian, nga moabut tungod kay si Jesus namatay sa dapit ni Adan, ang "tinguha sa tanang mga nasud moabut." 10
TAWHANONG TINGUHA Kadaghanan sa katawhan, ang ila lamang mga tingula mao ang mga kinahanglanon. Nagtinguha sila sa pagkaon ug pag-amuma. Minilyon karon ang gigutom ug kulang sa sustansiya. Kini tungod kay dakong parte sa yuta ang dili mabungahon tungod kay "tinunglo ang yuta tungod kanimo." Si Isaias naghubit sa matagnaong panahon sa gingharian, nga nag-ingon nga unya "ang kamingawan magakalipay, ug mamulak sama sa rosas ... kay sa kamingawan magagula ang mga tubig, ug mga sapa sa kamingawan. Ug ang nagakapagba nga balas mahimo nga usa ka linaw, ug ang giuhaw nga yuta magatuhod sa tubig. "(Isa 35:. 1,6,7) Ang laing tagna nga naghulagway sa yutan-ong gingharian ug nagsaad nga ang yuta magahatag sa madagayaon gayud ang mabasa: "Himoa nga ang mga nasud managmaya ug manag-awit sa kalipay: kay ikaw magahukom sa mga tawo sa pagkamatarung, ug ang mga nasud sa ibabaw sa yuta. Himoa nga ang mga katawohan mohatag kanimo, Oh Diyos; ... Unya ang yuta nagahatag sa iyang bunga; ug ang Dios, bisan ang atong kaugalingong Dios, magapanalangin kanato."- Salmo 67:4-6 Ang nahaunang gitinguha sa maa tawo mao ang panglawas. Pagkapipila lamang ang tinood nga mibati nga sila himsog ug lig-on, ug pagkamubo ang kinabuhi sa tawo bisan pa sa taliwala niini, ilabi na sa dihang atong hunahunaon nga kini gitinguha sa Diyos nga ang tawo mabuhi sa walay kataposan. Apan, matikdi, unsa ang gisaad sa Diyos ngadto sa tawo sa diha nga ang gingharian matukod. "Ang Jehova mao ang atong maghuhukom, si Jehova mao ang atong maghahatag sa balaod, si Jehova mao ang atong hari; siya magaluwas kanato. ... Ang molupyo dili magaingon: Ako masakiton man: Ang katawohan nga nagpuyo niini pagapasayloon sa ilang kasal-anan." (Isa 33:22,24) Sa kataposang basahon sa Bibliya, isip kabahin sa paghulagway sa ginghariang paghari ni Cristo, atong mabasa nga "pagapahiran sa Diyos ang tanang luha gikan sa ilang mga mata; ug didto wala nay kamatayon, ni kasubo, ni paghilak, ni may bisan unsa nga dugang nga kasakit, kay ang unang mga butang nangagi na." Aron labi pang mapahugot ang atong pagtoo, atong matikdan ang mosunod nga pasalig: "Ug siya nga naglingkod sa trono miingon: Ania karon, ako ang tanang mga butang nga bag-o. Ug siya miingon kanako: Isulat mo, kay kini nga mga pulong mga tinuod ug matinud-anon."- Pin.. 21: 4,5 Ang pagbaton sa pagkaon ug panglawas ang kasagaran walay pulos, gawas kon usa sa mga dako nga mga tinguha sa tawo makab-ot. Ang tawo sa husto nagtinguha sa kaluwasan, seguridad-pakigdait. Sa diha nga ang gingharian sa Diyos matukod na sa yuta, ang pangandoy sa tawo alang sa 11
kalinaw makab-ot na sa katapusan, apan dili kini dili moabut tungod sa iyang kaugalingon nga mga paningkamot. Hinunoa, ang Bibliya nagpatin- aw nga kining kaluwasan, seguridad, ug kalinaw ang mahitabo tungod sa gahum sa Diyos. Kini gipakita diha sa matagnaong mga pulong nga gikutlo sa sinugdanan sa atong leksyon: "Siya magahukom sa taliwala sa daghang mga katawohan, ug magahusay mahitungod sa kusganong mga nasud sa halayo; ug sila gibunalan sa ilang mga espada ngadto sa punta sa daro, ug ang ilang mga bangkaw himoon nga mga galab; ang nasud dili na mobakyaw sa espada batok sa nasud, ni sila makakat-on pa sa gubat. Apan sila manlingkod ang tagsatagsa ka tawo ilalum sa iyang parras ug ilalum sa iyang kahoy nga higuera; ug walay magahadlok kanila: kay ang baba ni Jehova sa mga panon nagsulti niini."- Miq. 4: 3,4 Ang usa ka bag-o nga estadistika nagpakita nga, sa 2015 lamang, kapin sa 1.6 trilyon ka mga dolyares ang gigahin sa tibuok kalibotan alang sa depensa, gubat, ug sa militar. Hunahunaa ang kaayohan sa katawhan kon kini nga mga kapanguhaan ang gihimo ngadto sa mga maayo nga mga butang. Ang tagna ni Miqueas nagsaad niini nga butang, nga nag- ingon nga ang mga mga kapanguhaan sa makausa nga gigamit alang sa mga kagamitan sa gubat ang itumong ngadto sa husto nga paagi alang sa kaayohan sa katawhan. Ang paghimo sa mga espada, bangkaw, pusil, kutsilyo, bomba, ug sa tanang uban pa nga mga lalang sa pakiggubat mahunong, ug pulihan sa produksyon sa mga butang nga makatabang sa paghatag alang sa panalangin ug kaayohan sa tawo. Mao kini ang masanag nga paglaum niining kasamok karon sa tibook kalibotan, ug usa ka tinubdan sa dakong kahupayan sa may mga kansang hugot nga pagtuo sa Balaan nga Pulong sa Diyos. PATAY BANHAWON - LABING DAKO NGA TINGUHA SA TAWO Ang Kasulatan nagpakita nga ang gingharian sa kalinaw ug kinabuhi dili lamang alang sa mga tawo nga nagpuyo sa panahon sa iyang pagtukod. Atong mahinumduman pag-usab ang pamahayag ni Apostol Pablo: "Sanglit sa tawo miabut ang kamatayon, pinaagi sa tawo miabut usab ang pagkabanhaw sa mga patay. Kay maingon nga diha kang Adan ang tanan mamatay, bisan pa niana diha kang Kristo ang tanan mangabuhi." (I Cor. 15:21,22). Ang tanan nga gihukman diha kang Adan ang mobalik gikan sa pagkatulog sa kamatayon sa pagdawat sa ilang kahigayonan alang sa usa ka bug-os nga pagkabanhaw. Ang kamatuoran sa pagkabanhaw malisud dawaton alang sa kadaghanan, lakip na ang pipila nga nagtuo sa Bibliya. Apan, ang Apostol kusganon, sa pagpasiugda niini nga doktrina, 12
sumala sa bersikulo 13 sa mao gihapon nga kapitulo, nga nag-ingon: "Kon walay pagkabanhaw sa mga patay, nan, wala nabanhaw si Kristo." Kadtong mihatag ug bili sa gahum ug kaalam sa Diyos nagsulosapinday dili sa hunahuna sa ingon ka nga paghinumdom ug sa pagkahigmata sa tanan nga namatay. Kon ang dili hingpit nga tawo makahimo sa pagmugna sa mga instrument nga makahimo sa pagrecall sa mga data nga walay kinuttuban, Ang Diyos sa pagkatinood makahimo, sa kakusog sa hunahuna, makahibalo sa nawong, dagway, ug kinaiya sa matag usa nga nabuhi sukad kang Adan. Ang Salmo 147:4,5 nag-ingon: "Iyang ginaisip ang gidaghanon sa mga bitoon; siya nagatawag kanilang tanan sa ilang mga ngalan. Daku ang atong Ginoo, ug gamhanan: ang iyang salabutan walay kinutoban ." Bisan tuod kini dili posible nga tinood nga mailhan, ang pipila ka mga astronomo nagbanabana nga adunay 10 trilyon nga galaksiya sa uniberso, nga naglangkob sa usa ka kinatibuk-an nga 100 octillion bitoon-nga, sa mga nota , mao ang usa ka 1 gisundan sa 29 ka sero. Kon gibuhat sa Diyos ang usa ka panon sa mga bitoon nga gani nagsingabot sa maong usa ka gidaghanon, nga ginganlan kini, gibutang sila sa mga grupo, ug gihatagn ilang tukma nga mga agianan, kita dili magduhaduha sa iyang kaalam ug gahum sa pagdala balik sa patay. Ang gingharian nga gitudlo ni Jesus sa atong pag-ampo-Ang imong gingharian moabut. Ang imong pagbuot matuman sa yuta ."- ang moabut. (Mat. 6:10) Ang "baba ni Jehova sa mga panon" ang nagsaad niini, ug kita naglaum niini, diin, sumala sa usa sa mga propeta sa Diyos, "Ug sila dili na gayud magtudlo ang tagsatagsa ka tawo sa iyang isigkatawo ug ang tagsatagsa ka tawo sa iyang igsoon, sa pag-ingon: Ilhon mo si Jehova: kay silang tanan managpakaila kanako, gikan sa labing diyutay kanila ngadto sa labing daku kanila, nagaingon si Jehova: kay pasayloon ko ang ilang kasal-anan, ug dili na gayud hinumduman ko ang ilang sala." - Jer. ■ 31:34 13
Senemanang Pagtolun-an Sa Bibliya Leksyon Para sa Pebrero 5, 2017 Pagkahiusa Kang Kristo Ang Yabeng Bersikulo sa atong leksyon nagpresentar sa dakong kamatuoran nga kita tanan usa diha kang Kristo Jesus. Ang Apostol nga si Pablo dugang nagdetalye: "Bisan nga ang lawas usa, ug bisan pa niana adunay daghan nga mga miyembro, ug ang tanang bahin sa lawas, bisan daghan sila, usa ra ka lawas, mao man usab si Kristo." "Ingon nga kita adunay daghan nga mga miyembro sa usa ka lawas ug ang tanang mga bahin dili managsamag bulohaton, mao man usab kita, nga bisan daghan, usa lamang kita ka lawas diha kang Kristo, ug ang matag-usa sa usa."(I Cor 12:12; Roma 12:4,5) Kini nga mga tudling sa Kasulatan nag-awhag kanato nga makaamgo sa bulahan nga kahimtang nga atong gitagamtam-nag-ambitay sa sa lawom nga espiritohanan pagkahiusa diha kang Kristo ug, pagkausa uban sa ubang mga magtutuo. Yabeng Bersikulo: "Walay Judio ni Gresyanhon, walay ulipon ni gawasnon, walay lalaki ni babaye; kay kamong tanan usa ra diha kang Cristo Jesus." - Galacia 3:28 Piniling Kasulatan: Galacia 3:26-4:7 "Tungod kay kamo mga anak, ang Diyos nagpadala sa Espiritu sa iyang Anak nganhi sa atong mga kasingkasing, nga nagatuwaw, 'Abba! Amahan'"(Gal 4:6) Pinaagi sa pagtuo, kita makatagamtam sa usa ka relasyon isip mga anak uban sa atong Langitnong Amahan. Nagakalipay kita sa iyang pagdawat kanato-kini usa ka buhat sa dakung mahigugmaong-kalolot. Ingon man usab kita gidawat ni Jesus, bisan pa sa atong daghan nga mga sayop ug mga kahuyang sa unod. "Ang usa nga nagabalaan ug sila nga ginabalaan ang tanan adunay sama nga Amahan. Busa si Jesus dili maulaw pagtawag kanila nga mga igsoon."- Heb. 2:11 "Kon kamo iya ni Kristo, nan, kamo kaliwat ni Abraham, ug mga manununod sumala sa saad." (Gal. 3:29) Ang dakong saad nga kita mahimong mga manununod mao ang usa ka bahin sa panalangin sa tanan nga kabanayan sa yuta. Kini mao ang "ebanghelyo" nga mensahe 14
nga giwali ngadto kadto kang Abraham sa karaang panahon. (bersikulo 8) Ang tibuok tawhanong pamilya mapanalanginan diha sa gingharian sa Diyos. Kon matinud-anon ngadto sa kamatayon, kita makabaton sa pribilehiyo sa pagpanalangin ngadto sa tanan nga mga katawhan. Kini nga maanindot nga paglaom ang angay makapa awhag sa matag usa kanato sa pagpabilin nga matinud-anon ug sa pagpadayon sa atong espirituwal nga pagkausa diha kang Cristo. Bisan pa sa nahisulat sa kasulatan sa atong pagkausa, ang espiritu ug batasan sa sektaryanismo ang anaa taliwala sa daghan nga Kristyanismo. Kini matoo sukad pa sa mga adlaw sa Naunang Simbahan. Si Pablo nakig-away batok niini, nag-ingon, "Nagatambag ako kaninyo, mga igsoon, pinaagi sa ngalan sa atong Ginoong Jesu-Kristo, nga kamo tanan magkauyon ug nga walay pagkabahinbahin diha kaninyo, ... Kay ako gipahibalo mahitungod kaninyo, mga igsoon, ... nga adunay mga panag- away taliwala kaninyo.... Ang matag usa kaninyo ang nag-ingon, 'Ako iya ni Pablo,' ug 'Ako iya ni Apolos,' ug 'ako kang Cefas,' ug 'ako kang Cristo.''- I Cor.1:10-12 Ang tambag ni Pablo kusganon kaayo, apan sa tibuok Kristohanong panahon aduna kanunay pagkabahin bahin. Ang ubang mga dibisyon malinawon, ang pipila makamatay, apan walay usa niini nga gitugutan sa Kasulatan. Unsa ang solusyon alang sa tinuod nga katawhan sa Diyos? Unsa nga aksyon ang kinahanglan nga himoon sa mga tawo nga naghalad sa tibook nilang kaugalingon ngadto sa Diyos ug sa iyang pag-alagad? Unsa ang angay buhaton sa anak sa Diyos? Ang mga konsagradong magtutuo kinahanglan nga mosunod sa mga baruganan sa Pulong sa Diyos. Si Jesus miingon, "Pinaagi niini ang tanan nga mga tawo makaila nga kamo akong mga tinun-an, kon kamo maghigugmaay sa usa'g usa." (Juan 13:35) Kini nga mga pulong nagpahinumdom kanato nga ang pag-apil sa sektaryanismo ug dibisyon mao ang usa ka "kalibutanon nga hunahuna, nga wala ang Espiritu."(Hudas 19) Ang panaghiusa sa mga tinun-an ni Kristo, hinoon, mao ang ebidensiya sa matuod nga Kristiyanismo. Hinaut nga kita maghatag sa mainitong gugma sa usa'g usa-ang diwa sa pagkausa diha ■ kang Kristo 15
Senemanang Pagtolun-an sa Bibliya Leksyon Para Pebrero 12, 2017 Kagawasan Gikan sa Pagkaulipon Yabeng Bersikulo: "Apan karon nga nanagpakaila na kamo sa Diyos, o ingnon ba hinoon nga karon nga hing-ilhan na kamo sa Diyos, naunsa ba nga nanagpamalik na man hinoon kamo pag-usab ngadto sa mahuyang ug walay bili nga mga pinasiunang pagtulon- an sa kalibutan, ug buot magpaulipon kanila pag-usab? - Galacia 4:9 Piniling Kasulatan: Galacia 4:8-20 Gipahinumduman kita sa atong yabeng bersikulo sa duha ka importante nga mga butang. Kita makaila sa Diyos, ug siya usab nakaila kanato. Kahibulongan nga ang Diyos nakaila kanato. Siya mao ang atong Amahan karon, kita nga gipanalanginan pinaagi sa pagsagop ngadto sa iyang pamilya. Nasayud si Pedro sa kaimportante niini nga kamatuoran, ug miingon, "Ikaw usa ka kaliwatan nga pinili, harianong pagkasacerdote, nasud nga balaan, ang usa ka katawhan alang sa iyang kaugalingon sa Diyos; ... Nga kaniadto kamo, dili katawhan, apan karon kamo mga katawhan sa Diyos; wala kamo nakadawat sa kalooy, apan karon kamo nakadawat sa kalooy."(1 Ped. 2:9,10) Niini si Pablo midugang, "Kamo dili na usa ka ulipon, apan usa ka anak, ug ... usa ka manununod pinaagi sa Diyos."(Gal 4: 7) Isip mga anak sa Diyos kita nakatagamtam sa dakung kagawasan, apan kana nga kagawasan nagkinahanglan nga atong biyaan ang atong pagkaulipon sa sala, sa kaugalingon, ug pagkakalibutanon. We are in danger also of slipping into that mindset. Atong mahinumduman ang mga Israelinhon, nga nag-antos sa hilabihan ilalum sa pagkaulipon sa Egipto "Ang Israel nag-agulo tungod sa pagkaulipon, ug misinggit sa panabang. Ang ilang pagtu-aw tungod sa pagkaulipon ang gihatag sa Diyos pinaagi sa paghatag sa ilang kagawasan, apan, sa diha nga adunay kalisdanan, ang Israel nagminatay sa mga adlaw nga sila naulipon. (Exodo 14: 8-12.) Sa ulahi, sa diha nga gikapuyan sa mana, sila nanagyubit kang Moises: "Nahinumdum kita sa isda nga gikaon nato 16
didto sa Egipto sa walay bayad; sa mga pepino, ug sa mga melon, ug sa mga sibuyas, ug sa mga ahos." (Num. 11: 5) Bisan tuod sila dili na ulipon, sila sa gihapon adunay mentalidad sa usa ka ulipon. Kita anaa usab sa kakuyaw nga mapadulong sa maong panghuna-huna. Sumala sa gihisgotan sa atong yabeng bersikulo, ang mga kaigsoonan sa Galacia ang nibalik sa "mahuyang ug walay bili nga mga kinaiya." Si Pablo mipasabut niini nga mga hiyas diha sa iyang mga sulat ngadto sa mga taga-Colosas: "Kon kamo nangamatay uban kang Kristo ngadto sa baruganan sa kalibutan, ngano ba, ingon nga kon kamo nagpuyo sa kalibutan, kamo nagpasakop sa inyong kaugalingon sa mga sugo, sama sa, 'Dili modumala, dili motilaw, dili mohikap!" ... sumala sa mga sugo ug mga pagtulon-an sa mga tawo? Kini mao ang mga butang nga, sa pagkatinuod, sa dagway sa kaalam diha sa-kaugalingong hinimo ngarelihiyon ug-sa-kaugalingon pagpaubos ug sa grabe nga pagtambal sa lawas, apan mga walay bili batok sa pagpatuyang sa unod."(Col. 2: 20- 23., RCPV ) Kini nagpasabot nga ang paglikay sa pagdumala, pagtilaw, ug paghikap sa mga butang ingon sa gisugo sa Balaod walay tinuod nga bili sa pagbuntog sa kahilayan. Ang pipila makakaplag ug kahupayan sa pagkaulipon, samtang ang pagpangita sa mga hagit sa kagawasan makahahadlok. Gusto sa Diyos nga kita mogamit sa espirohanon nga paghukom sa atong kinaiya. Pinaag lamang sa pagbuhat niini kita molambo ngadto sa pagkahamtong nga mga Kristohanon. "Ako magatudlo kanimo alang sa dalan nga imong pagalaktan; Ako magatambag kanimo uban sa akong mga mata diha sa ibabaw kanimo. Nga dili sama sa usa ka kabayo o mula, ... nga kinahanglan pukgoon sa gamay ug bocado pagapugngan, o dili kini magpabilin duol kaninyo."(Sal 32:8,9) Nahigugma kita sa Ginoo sa iyang panudlo ug pag- atiman. Dinhi niinin nga pagsabot ang naghimo kanato nga magpadoul kaniya, dili tungod sa usa ka gamay ug busal. Ang usa ka maalamon nga Kristiyano kausa miingon, "Gusto sa Ginoo nga kita makakat-on, dili ingon nga mga bata, apan ingon nga mga pilosopo nga ang natudlong mga baruganan nga magamit." Wala kita magtan-aw sa usa ka listahan sa mga lagda sa pagtuman, apan sa usa ka pagsabut sa sa hunahuna sa Diyos sa paggiya sa atong adlaw-adlaw nga mga kinabuhi. Hinaut nga kita, pinaagi sa grasya sa Diyos, adunay kalig- on ug kaisug sa husto nga paagi nga modawat sa atong kagawasan gikan ■ sa pagkaulipon. 17
Senemanang Pagtolun-an sa Bibliya Leksyon Para sa Pebrero 19, 2017 Kagawasan Diha kang Kristo Yabeng Bersikulo: "Kay kamo mga igsoon, gipanagtawag ngadto sa kagawasan; mao lamang nga dili ninyo paggamiton ang inyong kagawasan ingon nga pasangil sa pagtagbaw sa lawas, kondili nga pinaagi sa gugma mag- inalagaray kamo ang usa sa usa. - Galacia 5:13 Piniling Kasulatan: Galacia 5:1-17 Ang mga pulong ni Pablo nga makita sa atong yabeng bersikulo nagilustrar sa sa kinaiyanhong panginahanglan alang pagpugong sa paggamit sa Kristohanong kagawasan. Daghan ang sayop nga nagtuo nga ang kagawasan nagpasabot sa katungod sa walay pagpugong-sa sa paggamit pagbuhat sa bisan unsa nga ilang gusto. Dili kini mao ang Kristohanong kagawasan. Kini gihulagway pinaagi sa paggamit sa husto nga pagpakiglabot sa uban. Sa partikular, ang atong kagawasan diha kang Kristo dili alang sa katuyoan sa pagpalambo sa tawhanong kahilayan. Sa paggamit sa husto, ang kagawasan mao ang paagi sa pagpataas, pagpalamdag, ug pagpahalangdon sa atong espiritohanong mga hunahuna. Kini labing mapuslanon kon gamiton alang sa pag- alagad ug sa pagpanalangin sa uban. Nahibalo kita nga atong kagawasan ang pagbiya sa personal nga kagustohan ug kaharuhay. Ang atong yabeng bersikulo nagaingon, "pinaagi sa gugma mag-alagad sa usag usa." Ang gugma mao ang giya nga baruganan nga nagpaluyo sa atong paggamit sa kagawasan, ug nakakaplag niini sa debosyon ngadto sa Diyos. Human sa Diyos, kini modagayday ngadto sa uban. Ang pagpahayag sa kagawasan uban niini nga mga prayoridad ang magdala ngadto sa espirituhanon nga pagtubo, ingon man usab sa kagawasan gikan sa kahakog. Ang Roma 14 naghisgot sa usa ka kagubot nga nahitabo sa iglesia sa Roma sa mga gagmayng butang mahitungod sa katungod sa pagkaon sa kalan-on nga gihalad ngadto sa mga dios-dios. Ang tanlag sa pipila ka mga igsoon dili makatugot nga moambit sa maong kalan-on. Apan, 18
nakita sa Apostol nga si Pablo nga kadtong mga kansang pagtuo lig- on nga makaigo sa pagkaon niini nga kalan-on ang adunay kagawasan sa pagbuhat sa ingon. Kadto nga mga kaigsoonan nakaamgo nga ang dios-dios usa lamang ka piraso nga bato ug walay-kinabuhi. Kini dili makadugang o makatibhang sa bili sa kalan-on. Apan, ang mga malig- on gipasidan-an nga dili magpakamapahitas-on niadtong may mahuyang nga tanlag, nga naglibog mahitungod niini nga kalihokan. Kadtong malig- on ang pagtoo tingali mibati nga sila may kagawasan sa pagkaon sa kalan-on nga gihalad ngadto sa mga dios-dios, apan adunay mas lawom nga kamatuoran niini, sama nga kini alang kanato karon. Kining maong dako nga kahulugan mao ang pagkaamgo nga kita gusto nga motabang sa uban labaw pa kay sa kaugalingon. Kini mao ang atong pribilehiyo sa paghatag sa atong mga katungod,atong kagawasan, tungod sa uban. Sama sa gitambag ni Pablo, "Kon tungod sa pagkaon nasakitan ang imong igsoon, wala na ikaw naglakaw sumala sa gugma. Ayaw paglaglag uban sa pagkaon siya kang kinsa gipakamatyan ni Kristo."- Roma. 14:15 Ang Kasulatan nagtudlo nga ang katuyoan sa Diyos sa paghatag kanato sa kagawasan dili makab-ot pinaagi sa pagtugot kanato sa pagkaon o pag-inom sa bisan unsa nga atong gusto. Ang paggamit sa kagawasan sa atong adlaw-adlaw nga Kristohanong kinabuhi dili mahitungod sa ginagmay'ng mga butang. Kini mao ang mahitungod sa mga butang nga makatandog sa kahangturan. Kini mao ang mahitungod sa pagkamatarung, ug pakigdait, ug kalipay diha sa Espiritu Santo. Ang paggamit sa diosnon nga gugma alang sa uban mao ang usa ka matahum nga pagpahayag sa matuod nga Kristohanong kagawasan. "Ang bug-os nga Kasugoan natuman sa usa ka pulong, diha sa pamahayag, 'Higugmaa ang imong isigkatawo sama sa imong kaugalingon.'" - Gal. 5:14 Si Apostol Pedro nagtudlo sa katahom sa pagsubo sa kagawasan uban sa pagpugong. "Alang ug tungod sa Ginoo magpasakop kamo sa tanang tawhanong pagbulot-an; kong sa hari ingon nga gamhanan, o sa mga gobernador nga iyang pinadala aron sa pagsilot sa mga tawo nga sa pagbuhat sa sayop ug sa pagdayeg sa mga tawo nga sa pagbuhat sa matarung. ... Pagpuyo sama sa gawasnon nga mga katawhan, ug wala magagamit sa inyong kagawasan [kagawasan] ingon nga usa ka pasangil sa pagbuhat sa dautan. Hinunoa, mag alagad sa Diyos. Pasidunggi ang tanan."(1 Ped. 2: 13-17) Hinaut nga atong makat-onan, isip mga alagad sa Diyos, ang tinuod nga kahulugan sa kagawasan diha kang Kristo, ug ■ magabuhat niini sa matag adlaw sa atong kinabuhi. 19
Senemanang Pagtolun-an sa Bibliya Leksyon Para sa Pebrero 26, 2017 Balaanong Pagkinabuhi Pinaagi sa Espirito Yabeng Bersikulo: "Ang bunga sa Espiritu mao ang gugma, kalipay, kalinaw, pailub, pagkamapuanguron, pagkamaayo, pagkamatinumanon, kaaghop, pagpugong sa kaugalingon; nga sa maong mga butang walay kasugoan nga kabatok". - Galacia 5:22,23 Piniling Kasulatan: Galacia 5:18 - 6:10 Sa atong leksyon karon, ang Apostol nga si Pablo nag-awhag sa pagkinabuhing diosnon-nga mao, ang pagkinabuhi diha sa espirito. Sa kasukwahi, giila ang mga buhat sa unod: pagsimbag mga diosdios, pagdumot, kaligutgut, ang panag-away, kasina, ug paghuboghubog sa paghingalan sa pipila. Ang pasidaan bahin niini mao ang lubnganan, "sila nga nagabuhat sa maong mga butang dili makapanunod sa gingharian sa Diyos." (Gal 5:19-21.) Kita gipasaligan, bisan pa niana, nga ang atong pagpangita sa "bunga sa Espiritu" pinaagi sa usa ka kinabuhi nga gideboto sa pagkamatarung ug sa pagpalambo sa diosnon nga gugma makadawat ug usa ka dako ug dagayang pag-ani, ug usa ka bulahan nga ganti. "Ayaw kamo palimbong; Ang Diyos dili mabiaybiay: kay bisan unsay igapugas sa tawo, siya usab mag-ani. Kay ang magapugas alang sa iyang unod sa unod magaani sa pagkadunot; apan siya nga nagapugas alang sa Espiritu, gikan sa Espiritu, magaani ug kinabuhi nga walay katapusan. Ug dili kita managpakaluya sa pagbuhat ug maayo, kay sa nahaigo nga panahon kita magaani, kon kita dili magakaluya. Busa, samtang kita adunay kahigayonan, buhaton ta ang maayo ngadto sa tanang mga tawo, ilabi na kanila nga mga sakop sa panimalay sa pagtoo."- Gal. 6:7-10 Masayon ang pag-ingon nga kita anaaa kang Kristo ug nga kita mosunod sa iyang mga pagtulun-an. Apan kini lahi ang tahas sa pagkinabuhi niini nga mga pulong. Kita tanan nagtinguha nga masood ug dako ngadto kang Kristo, ug nga magmatinumano sa atong Amahan 20
sa langit. Usa ka ebidensya sa atong pagkasuod ug pagkamasulundon mao ang pagdala sa espirituwal nga bunga sa himaya sa Diyos. Si Jesus mibiya kanato uban niini nga makapadasig nga leksyon: "Ako mao ang tinuod nga punoan sa ubas, ug ang akong Amahan mao ang tig-atiman. Ang tanan nga sanga kanako nga dili mamunga, kini iyang pamutlon; ug ang tanang sanga nga mamunga, pul-ungan niya kini aron nga kini mamunga ug daghan pa. Ang akong Amahan mahimaya pinaagi niini, nga mamunga kamog daghan, ug nga sa ingon mahimong akong mga tinun-an."- Juan 15:. 1,2,8 Si Jesus mibiya kanato sa usa ka pasidaan bahin sa mga tawo nga nagpakaaron ingon nga kristohanon, samtang sa samang higayon nagpahisalaag sa mga katawhan sa Ginoo. Hinoon, si Jesus usab naghatag sa usa ka pamaagi sa pag-ila kanila sa yano lamang: "Pagbantay kamo sa mga mini nga profeta nga moanha kaninyo nga nagasaput sa pagkacarnero; apan sa sulod mao lobo nga manunukob. Ikaw makaila kanila pinaagi sa ilang mga bunga. Pagapopuon ba ang parras gikan sa mga kasampinitan, o ang mga igos gikan sa kadyapaan? Busa ang matag maayo nga kahoy magabungag mga maayong bunga, apan ang mga dili maayo nga kahoy nagapamunga sa malain. Ang usa ka maayo nga kahoy dili makapamunga sa malain, ni sa usa ka dili maayo nga kahoy nga mamunga sa maayong bunga. ... Busa, kamo masayud kanila pinaagi sa ilang mga bunga."- Mat. 7: 15-20 Gipakasama ni Jesus ang atong mga kasingkasing, kon sila nga putli ug diosnon, sa maayong yuta. Ang Pulong sa Diyos gitanom sa maong yuta. Kadtong makadungog sa pulong ug makasabut niini, magadala sa bunga- "ang pipila sa usa ka gatus ka pilo, ang uban kan-uman, ug ang uban katloan." (Mat.13:23) Ang pamatuod sa pagkadisipulo, ang ebidensiya sa pagkaanak, ug ang patik sa tinuod nga Kristohanon sa adlaw-adlaw nga kinabuhi, nagabunga sa bunga sa Espiritu. Pinaagi niini kita mahimong mga tinun-an ni Jesus. Kini mao ang usa ka dako nga pagpamatuod sa gahum sa espiritu ug gugma sa Diyos sa diha nga kita molambo niini nga mga kinaiya, bisan pa taliwala sa dakung kalisdanan nga naglibut kanato. Ang kahayag mas mosanang diha sa kangitngit. Kita mag-ampo nga ang espirituhanong bunga-ang gugma, kalipay, pakigdait, kalulot, kalumo, pagkamaayo, hugot nga pagtuo- ang sa madagayaon gayud makita sa tanan nga mga anak sa Diyos. ■ Pinaagi niini ang iyang ngalan gihimaya. 21